DA Den Europæiske Unions Tidende C 142/41

Meddelelse om ansøgning om mineralefterforskning som omhandlet i Europa-Parlamentets og Rådets direktiv 94/22/EF af 30. maj 1994

(2005/C 142/05)

(EØS-relevant tekst)

REPUBLIKKEN ITALIEN

REGIONEN SICILIEN

ERHVERVSAFDELINGEN

DET REGIONALE MINEORGAN

Regionalkontoret for kulbrinter og geotermi

Edison Gas S.p.A. med hovedsæde i Milano, Foro Buonaparte 31, C.F. 10578610155, har den 21. november 2003 indgivet ansøgning til Erhvervsafdelingen, som er den kompetente myndighed til udstedelse af tilladelser til mineraludvinding i regionen Sicilien, og som har kontor i Via Ugo La Malfa n. 87/89, I-90146 Palermo, om tilladelse til at udføre mineralefterforskning efter flydende og gasformige kulbrinter på det område, der normalt benævnes »Castronuovo«, i henhold til Siciliens regionallov (L.R.S.) nr. 14 af 3.7.2000 om gennemførelse af direktiv 94/22/EF. Området dækker et areal på 749,78 km2 i kommunerne Alessandria della Rocca, Bivona, Burgio, Cammarata, Casteltermini, Lucca Sicula, S. Biagio Platani og Santo Stefano Quisquinia i provinsen Agrigento samt kommunerne Campofelice di Fitalia, Castronuovo di Sicilia, Corleone, Chiusa Sclafani, Godrano, Lercara Friddi, Mezzojuso, Palazzo Adriano, Prizzi, Roccapalumba og Vicari i provinsen Palermo.

Det område, ansøgningen omfatter, afgrænses ved en ubrudt linje gennem punkterne A, B, C, D, E, F, G og H, der defineres således:

A) Det trigonometriske punkt i kote 1 211 m på Pizzo di Casa. Det falder sammen med punkt »G« i »Montemaggiore Belsito«-tilladelsen.

B) Et punkt 100 m nord for det geodætiske punkt nr. 538 syd for Regalgioffoli på vejen mellem Roccapalumba og Caccamo. Det falder sammen med punkt »F« i »Montemaggiore Belsito«-tilladelsen.

C) Et punkt på Cozzo della Issa i kote 559 i contrada S. Nicola, 1 820 m vest-nordvest for jernbanestationen i Cammarata. Det falder sammen med punkt »E« i »Montemaggiore Belsito«-tilladelsen.

D) Det trigonometriske punkt i kote 1578 m på Monte Cammarata vest-sydvest for bebyggelserne S. Giovanni Gemini og Cammarata. Det falder sammen med punkt »D« i »Montemaggiore Belsito«-tilladelsen.

E) Det trigonometriske punkt i kote 636 på Cozzo della Mulicedda nordøst for bebyggelsen S. Biagio Platani. Det falder sammen med punkt »L« i »Casteltermini«-tilladelsen.

F) Et punkt ved 12 km-stenen på den kommunale vej, der fører til Bivona fra S.S. 386 i nærheden af bebyggelsen Calamonaci.

G) Et punkt 500 m nord-nordøst for det sted, hvor der fra vejen til Lucca Sicula fører en vej til Villafranca Sicula.

H) Det trigonometriske punkt i kote 1197 på M. Colomba.

Geografiske koordinater

Punkt Længdegrad Ø (M. Mario) Breddegrad N A 00° 59' 34" 37° 50' 32,50" B 01° 11' 08" 37° 49' 09" C 01° 12' 06" 37° 39' 27" D 01° 09' 20" 37° 37' 08" E 01° 05' 47" 37° 31' 23" F 00° 55' 39" 37° 34' 14" G 00° 50' 30,10" 37° 34' 45,40" H 00° 54' 03" 37° 42' 34"

Interesserede kan indgive ansøgning vedrørende dette område indtil 90 dage efter offentliggørelsen af denne meddelelse i EUT; ansøgninger, der indkommer efter denne frist, tages ikke i betragtning. Beslutningen om tildeling af efterforskningstilladelsen udstedes inden seks måneder efter sidste frist for indgivelse af eventuelle ansøgninger fra konkurrerencde virksomheder.

Med henvisning til artikel 5, stk. 1, i direktiv 94/22/EF skal det i øvrigt meddeles, at kriterierne for tildeling af prospekteringstilladelser, efterforskningstilladelser og produktionskoncessioner allerede er offentliggjort i EFT C 396 af 19. december 1998 med henvisning til bestemmelserne i Decreto Legislativo del Presidente della Repubblica af 25. november 1996, nr. 625 (offentliggjort i Gazzetta ufficiale della Repubblica Italiana af 14. december 1996, nr. 293), som gennemfører førnævnte direktiv i den italienske lovgivning, og fastlagt i Siciliens regionallov (L.R.S.) nr. 14 af 3.7.2000, jf. indledningen (offentliggjort i Gazzetta Ufficiale della Regione Siciliana af 7.7.2000, nr. 32).

Betingelser og krav vedrørende aktiviteternes udøvelse og ophør er fastsat i Siciliens regionallov nr. 14 af 3.7.2000 og i det standardiserede udbudsmateriale, der er udstedt ved erhvervsafdelingens dekret af 30.10.2003, offentliggjort i Gazzetta Ufficiale della Regione Siciliana nr. 49 af 14.11.2003.

Ansøgningsdokumenterne er deponeret på regionalkontoret for kulbrinter og geotermi, det regionale mineorgan, Via C. Camilliani 87, I-90145 Palermo, hvor det ligger til gennemsyn for interesserede.